paragraph_text: Biofizika je interdisciplinarna znanost koja koristi fizikalne metode (i teorije) za proučavanje bioloških sustava. Biofizika proučava sve razine biološke organizacije, od molekulske skale, do cijelih organizama i ekosustava. Najčešća preklapanja s bofizikalnim istraživanjima događaju se u biokemiji, nanotehnologiji, bioinženjeringu i agrofizici. Vrlo često se navodi da je biofizika most između fizike i biologije.